Targʻil

Targʻil — naqqoshlikda pardoz turi; naqsh mujassamotidagi gul va barglar (undagi soya, gul urugʻi va changlar)ni rangli chiziklar yordamida tasvirlash. T. gul va barglar rangidan hamisha toʻq ranglar bilan ishlanadi. T. ishlangan naqsh mujassamotining badiiyligi, jozibasi oshadi, oʻziga xos koʻrinishga ega boʻladi. T. bilan pardozlash oʻzbek milliy naqqoshligida oʻziga xosligi va ranglari bilan ajralib turadi.